ನಾಚಿ ನೀರಾಗುತ್ತಿದ್ದ ಹುಡುಗಿ ಸನ್ನಿ ಲಿಯೋನ್ ಪೋರ್ನ್ ಸ್ಟಾರ್ ಆಗಿದ್ದೇಗೆ ಗೊತ್ತಾ..? ಕರಣ್ಜಿತ್ ಕೌರ್ ಈ ಹೆಸರು ಅದೆಷ್ಟು ಜನರಿಗೆ ಗೊತ್ತಿದೆಯೊ ತಿಳಿಯದು. ಆದರೆ ಸನ್ನಿ ಲಿಯೋನ್ ಅಂದರೆ ಪ್ರತಿಯೊಬ್ಬರಿಗೂ ಮೈಮಾಟದಿಂದಲೇ ಮೋಡಿ ಮಾಡಿದ ಸುಂದರಿಯೊಬ್ಬರು ಕಣ್ಮುಂದೆ ಬರುತ್ತಾರೆ. ಅವರ ಮೂಲ ಹೆಸರೇ ಕರಣ್ಜಿತ್ ಕೌರ್. ಭಾರತೀಯ ಮೂಲದ ಸನ್ನಿ ಕೆನಡಾ ನಿವಾಸಿಯಾಗಿದ್ದರು. ಬಾಲ್ಯದಲ್ಲಿ ತುಂಬಾ ನಾಚಿಕೆ ಸ್ವಭಾವದವಳಾಗಿದ್ದ ಲಿಯೋನ್ ಮುಂದೆ ಅದೇಗೆ ನೀಲಿತಾರೆಯಾದರು ಎಂಬುದೇ ಇಂಟ್ರೆಸ್ಟಿಂಕ್ ಸ್ಟೋರಿ. ತಮ್ಮ ಶಾಲಾ ದಿನಗಳಲ್ಲೇ ಎಲ್ಲರ ಗಮನ ಸೆಳೆಯುತ್ತಿದ್ದ ಸನ್ನಿ ಲಿಯೋನ್ ಮೊದಲ ಬಾರಿಗೆ ಪೋರ್ನ್ ಚಿತ್ರ ನೋಡಿದ್ದು 19 ನೇ ವರ್ಷದಲ್ಲಿ. ಮನೆಯಲ್ಲಿ ಯಾರೂ ಇಲ್ಲದಿದ್ದಾಗ ಸ್ನೇಹಿತೆರೊಂದಿಗೆ ಸೆಕ್ಸ್ ಮೂವಿಗಳನ್ನು ನೋಡಿದ್ದರು. ಆದರೆ ಅಶ್ಲೀಲ ವಿಡಿಯೋಗಳನ್ನು ನೋಡಿದಾಗ ನಟಿಗೆ ಆರಂಭದಲ್ಲಿ ಭಯವಾಗಿತ್ತಂತೆ. ಈ ಸಂದರ್ಭದಲ್ಲಿ ನಾನು ಪೋರ್ನ್ ತಾರೆಯಾಗುತ್ತೇನೆ ಎಂಬ ಯಾವುದೇ ಭಾವನೆ ನನ್ನಲ್ಲಿರಲಿಲ್ಲ. ಇದೇ ಸಂದರ್ಭದಲ್ಲಿ ಒಂದು ಬೇಕರಿಯಲ್ಲಿ ಕೆಲಸಕ್ಕೆ ಸೇರಿಕೊಂಡಿದ್ದೆ ಎಂದು ಸನ್ನಿ ಲಿಯೋನ್ ಹೇಳಿದ್ದಾರೆ. ರಂಗೀನ್ ಲೋಕದ ಆಕರ್ಷಣೆ ನನ್ನನ್ನು ಮಾಡೆಲಿಂಗ್ ದುನಿಯಾದಲ್ಲಿ ಹೆಜ್ಜೆ ಹಾಕುವಂತೆ ಮಾಡಿತು. ಈ ಸಂದರ್ಭದಲ್ಲಿ ಕೆಲ ಪೋರ್ನ್ ಸಿನಿಮಾ ಏಜೆಂಟರುಗಳ ಕಣ್ಣಿಗೆ ನಾ ಬಿದ್ದೆ. ಬಿಗ್ ಆಫರ್ಗಳೊಂದಿಗೆ ಅವರು ನನ್ನನ್ನು ಸಮೀಪಿಸಿದರು. ಆದರೆ ಅಂತಹದೊಂದು ಕ್ಷೇತ್ರಕ್ಕೆ ಕಾಲಿಡಲು ಕುಟುಂಬದವರು ಒಪ್ಪಲಿಲ್ಲ. ಹೀಗಾಗಿ ಆಫರ್ ನಿರಾಕರಿಸಿದೆ. ಏಜೆಂಟರುಗಳ ಅದೃಷ್ಟವೊ, ನನ್ನ ದುರಾದೃಷ್ಟವೊ ಇದೇ ಸಂದರ್ಭದಲ್ಲಿ ನಮ್ಮ ಆರ್ಥಿಕ ಪರಿಸ್ಥಿತಿ ಕೂಡ ಹದಗೆಟ್ಟಿತು. ಹೀಗಾಗಿ ಪೋರ್ನ್ ಸಿನಿಮಾ ಆಫರ್ ಒಪ್ಪಲೇಬೇಕಾಯಿತು. ನಮ್ಮ ಕುಟುಂಬದವರು ಕೂಡ ಅನುಮತಿ ನೀಡಿದರು. ಇದೇ ಸಂದರ್ಭದಲ್ಲಿ ಸನ್ನಿ ಹೆಸರಿನ ಮುಂದೆ ಲಿಯೋನ್ ಕೂಡ ಸೇರ್ಪಡೆಯಾಯಿತು. ಇದರೊಂದಿಗೆ ಸನ್ನಿ ಲಿಯೋನ್ ಎಂಬ ಹೊಸ ತಾರೆಯೊಂದು ಸೆಕ್ಸ್ ಲೋಕಕ್ಕೆ ಹೆಜ್ಜೆಯಿಟ್ಟರು. ಆದರೆ ಆರಂಭದಲ್ಲಿ ಇದು ಸುಲಭವಾಗಿರಲಿಲ್ಲ. ಅಪರಿಚಿತರೊಂದಿಗೆ ಮಲಗುವುದು ಅಕ್ಷರಶಃ ಇಷ್ಟವಾಗುತ್ತಿರಲಿಲ್ಲ. ಕೆಲವರಂತೂ ವಿಚಿತ್ರವಾಗಿ ಕಾಣಿಸುತ್ತಿದ್ದರು. ನನ್ನ ಪರಿಸ್ಥಿತಿಗೆ ತಕ್ಕಂತೆ ನಾನು ಹೆಚ್ಚಿನ ಹಣವನ್ನು ಸಂಪಾದಿಸಬೇಕಾಗಿತ್ತು. ಅದರಂತೆ ಅಶ್ಲೀಲ ಚಿತ್ರಗಳ ಪ್ರಸ್ತಾವನೆಗಳನ್ನು ಒಪ್ಪುತ್ತಾ ಹೋದೆ. ಕೆಲವರೊಂದಿಗಿನ ಸೆಕ್ಸ್ ಕ್ರಿಯೆ ತುಂಬಾ ಕಷ್ಟಕರವಾಗಿತ್ತು. ವಿಚಿತ್ರವೆನಿಸಿದರೂ ಒಪ್ಪಿಕೊಳ್ಳಲೇಬೇಕಾದ ಅನಿವಾರ್ಯತೆ ಇತ್ತು. ಹೀಗೆ ಇದು ಮುಂದುವರೆಯಿತು. ಪೋರ್ನ್ ಲೋಕದಲ್ಲಿ ಮಿಂಚಲು ಪ್ರಾರಂಭಿಸಿದೆ. ಈ ಕ್ಷೇತ್ರ ಸಾಕಷ್ಟು ಹೆಸರು ಹಾಗೂ ಹಣ ತಂದುಕೊಟ್ಟಿತು. ಇದೇ ಸಂದರ್ಭದಲ್ಲಿ ಅಂದರೆ 2012ರಲ್ಲಿ ಬಾಲಿವುಡ್ ನಿರ್ದೇಶಕಿ ಪೂಜಾ ಭಟ್ ಅವರಿಂದ ಆಫರ್ ಒಂದು ಬಂದಿತು. ಅವರು ನಿರ್ದೇಶಿಸುತ್ತಿರುವ ಜಿಸ್ಮ್ 2 ಚಿತ್ರದಲ್ಲಿ ನಾಯಕಿಯಾಗಬೇಕೆಂದು. ಈ ಆಫರ್ನ್ನು ಕಣ್ಣು ಮುಚ್ಚಿ ಒಪ್ಪಿಕೊಂಡೆ. ಇದೇ ಸಂದರ್ಭದಲ್ಲಿ ಅಶ್ಲೀಲ ತಾರೆ ಬಾಲಿವುಡ್ಗೆ ಎಂಟ್ರಿ ಎಂಬ ಸುದ್ದಿ ಸಾಕಷ್ಟು ಚರ್ಚೆ ಕಾರಣವಾಗಿತ್ತು. ಬಾಲಿವುಡ್ನಲ್ಲಿ ಪ್ರತಿಭಟನೆ, ಚುಚ್ಚು ಮಾತುಗಳು, ಟೀಕೆ, ಪ್ರಶ್ನೆಗಳ ನಡುವೆ ಅಭಿನಯಿಸಿದೆ. ಹಿಂದಿಯನ್ನು ಕಲಿಯಲು ಪ್ರಾರಂಭಿಸಿದೆ. ನಾನು ಕೂಡ ಪೋರ್ನ್ ಸಿನಿಮಾಗಳಿಂದ ದೂರ ಉಳಿಯಲು ನಿರ್ಧರಿಸಿದೆ. ಬಾಲಿವುಡ್ನಲ್ಲಿ ಮೊದಲ ಚಿತ್ರ ಹಿಟ್ ಆಗುತ್ತಿದ್ದಂತೆ ನಾನು ಇನ್ಮುಂದೆ ಪೋರ್ನ್ ಸಿನಿಮಾದಲ್ಲಿ ಅಭಿನಯಿಸುವುದಿಲ್ಲ ಎಂದು ಘೋಷಿಸಿದೆ. ಇದೀಗ ಬಾಲಿವುಡ್ನಲ್ಲಿ ನಾಯಕಿಯಾಗಿದ್ದೇನೆ. ಡೇನಿಯಲ್ ವೆಬ್ಬರ್ ಜತೆ ವೈವಾಹಿಕ ಜೀವನಕ್ಕೆ ಕಾಲಿಟ್ಟಿದ್ದೇನೆ. ಮೂವರು ಮಕ್ಕಳ ತಾಯಿಯಾಗಿದ್ದೇನೆ. ನನ್ನ ಕನಸುಗಳಿವೆ. ಹಿಂದಿ, ಕನ್ನಡ, ತೆಲುಗು ಸೇರಿದಂತೆ ಅನೇಕ ಭಾಷೆಗಳ ಚಿತ್ರಗಳ ಭಾಗವಾಗಿದ್ದೇನೆ. ಇದೀಗ ಸ್ವಂತ ಸೌಂದರ್ಯವರ್ಧಕ ಬ್ರ್ಯಾಂಡ್ವೊಂದನ್ನು ಪ್ರಾರಂಭಿಸಿದ್ದೇನೆ. ಇನ್ನು ಶಾಲೆಯನ್ನು ಪ್ರಾರಂಭಿಸ ಬೇಕೆಂದುಕೊಂಡಿರುವೆ. ಹೀಗೆ ತಮ್ಮ ಹಿಂದಿನ ಜೀವನ ಹಾಗೂ ಮುಂದಿನ ಕನಸುಗಳನ್ನು ಹಂಚಿಕೊಳ್ಳುವಾಗ ಸನ್ನಿ ಲಿಯೋನ್ ಕಣ್ಣಲ್ಲಿ ಯಾವುದೇ ಕಪಟತೆ ಮಾತ್ರ ಕಾಣುತ್ತಿರಲಿಲ್ಲ ಎಂಬುದೇ ಸತ್ಯ.